CELEX: 32019D1291
Language: el
Date: 2019-07-30 00:00:00
Title: Εκτελεστική απόφαση (ΕΕ) 2019/1291 της Επιτροπής, της 30ής Ιουλίου 2019, σχετικά με τη συμμόρφωση της τιμής μονάδας 2019 για τη ζώνη χρέωσης της Ελβετίας με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013 [κοινοποιηθείσα υπό τον αριθμό C(2019) 5532] (Κείμενο που παρουσιάζει ενδιαφέρον για τον ΕΟΧ)

1.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 203/8
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1291 ΤΗΣ ΕΠΙΤΡΟΠΗΣ
         της 30ής Ιουλίου 2019
         σχετικά με τη συμμόρφωση της τιμής μονάδας 2019 για τη ζώνη χρέωσης της Ελβετίας με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013
         
            
               [κοινοποιηθείσα υπό τον αριθμό C(2019) 5532]
            
         
         (Τα κείμενα στη γαλλική, τη γερμανική και την ιταλική γλώσσα είναι τα μόνα αυθεντικά)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές («η συμφωνία») (1),
         Έχοντας υπόψη τον κανονισμό (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού («κανονισμός για την παροχή υπηρεσιών») (2) και ιδίως το άρθρο 15 παράγραφος 4,
         Έχοντας υπόψη τον εκτελεστικό κανονισμό (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών (3), και ιδίως το άρθρο 17 παράγραφος 1 στοιχείο δ),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) αριθ. 391/2013 καθορίζει κοινό σύστημα χρέωσης των αεροναυτιλιακών υπηρεσιών. Το κοινό σύστημα χρέωσης αποτελεί αναπόσπαστο στοιχείο για την επίτευξη των στόχων του μηχανισμού επιδόσεων, όπως ορίζεται στο άρθρο 11 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (4) και στον εκτελεστικό κανονισμό (ΕΕ) αριθ. 390/2013 της Επιτροπής (5).
                  
               
                     (2)
                  
                  
                     Η εκτελεστική απόφαση 2014/132/ΕΕ (6) της Επιτροπής καθορίζει τους στόχους επιδόσεων σε κλίμακα Ένωσης, καθώς και στόχο οικονομικής απόδοσης των υπηρεσιών αεροναυτιλίας κατά τη διαδρομή εκφραζόμενο σε καθορισμένο κόστος μονάδας για την παροχή των εν λόγω υπηρεσιών, για τη δεύτερη περίοδο αναφοράς από το 2015 έως το 2019.
                  
               
                     (3)
                  
                  
                     Σύμφωνα με το άρθρο 17 παράγραφος 1 στοιχεία β) και γ) του εκτελεστικού κανονισμού (ΕΕ) αριθ. 391/2013, η Επιτροπή πρέπει να εξετάσει τις τιμές μονάδας στις ζώνες χρέωσης για το 2019 που θα έχουν υποβάλει τα κράτη μέλη στην Επιτροπή έως την 1η Ιουνίου 2018, σύμφωνα με το άρθρο 9 παράγραφοι 1 και 2 του εν λόγω εκτελεστικού κανονισμού. Κατά την εν λόγω αξιολόγηση ελέγχεται εάν οι εν λόγω τιμές μονάδας συμμορφώνονται με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
                  
               
                     (4)
                  
                  
                     Η Επιτροπή πραγματοποίησε αξιολόγηση της τιμής μονάδας για το 2019 με τη συνδρομή της μονάδας επανεξέτασης των επιδόσεων του Eurocontrol και της κεντρικής υπηρεσίας τελών κατά τη διαδρομή του Eurocontrol, χρησιμοποιώντας τα δεδομένα και τα πρόσθετα στοιχεία που διαβίβασαν τα κράτη μέλη και η Ελβετία έως την 1η Νοεμβρίου 2018.
                  
               
                     (5)
                  
                  
                     Με βάση την εν λόγω αξιολόγηση και λαμβανομένης υπόψη της ανάγκης συνοχής των στόχων επιδόσεων του λειτουργικού τμήματος εναέριου χώρου Κεντρικής Ευρώπης (FABEC), σύμφωνα με το άρθρο 11 παράγραφος 3 στοιχείο γ) του κανονισμού (ΕΚ) αριθ. 549/2004, η Επιτροπή διαπίστωσε, σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013 και με την επιφύλαξη του άρθρου 16 του κανονισμού (ΕΚ) αριθ. 550/2004, ότι η τιμή μονάδας για τις ζώνες χρέωσης τελών κατά τη διαδρομή για το 2019 που υπέβαλε η Ελβετία συμμορφώνεται με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
                  
               
                     (6)
                  
                  
                     Σύμφωνα με το άρθρο 17 παράγραφος 1 του εκτελεστικού κανονισμού (ΕΕ) αριθ. 391/2013, οι τιμές μονάδας καθορίζονται σε εθνικό νόμισμα. Συνεπώς, οι τιμές μονάδας που περιέχει η παρούσα απόφαση θα πρέπει να εκφρασθούν σε ελβετικά φράγκα.
                  
               
                     (7)
                  
                  
                     Η Επιτροπή ενημέρωσε την Ελβετία και της έδωσε την ευκαιρία να υποβάλει παρατηρήσεις σχετικά με την παρούσα απόφαση, σύμφωνα με το άρθρο 19 παράγραφος 2 της συμφωνίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η τιμή μονάδας 106,33 CHF της Ελβετίας για το 2019 στη ζώνη χρέωσης τελών κατά τη διαδρομή συμμορφώνεται με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
         
         
            Άρθρο 2
            Η παρούσα απόφαση απευθύνεται στην Ελβετική Συνομοσπονδία.
         
         
            Βρυξέλλες, 30 Ιουλίου 2019.
            
               
                  Για την Επιτροπή
               
               Violeta BULC
               
                  Μέλος της Επιτροπής
               
            
         
         
            (1)  ΕΕ L 114 της 30.4.2002, σ. 73.
         
            (2)  ΕΕ L 96 της 31.3.2004, σ. 10.
         
            (3)  ΕΕ L 128 της 9.5.2013, σ. 31.
         
            (4)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (ΕΕ L 196 της 31.3.2004, σ. 1).
         
            (5)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου, ΕΕ L 128 της 9.5.2013, σ. 1.
         
            (6)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).